LISA 	
	
Tallinna Sotsiaal- ja Tervishoiuameti  assistendi ametijuhend		
	
1.	ÜLDOSA
1.1	Assistent on Tallinna Sotsiaal- ja Tervishoiuameti (edaspidi amet) koosseisu kuuluv töötaja, kellega sõlmib ja lõpetab töölepingu ameti juhataja.
1.2	Assistent allub ameti juhatajale.
1.3	Assistenti asendab ameti juhataja poolt määratud teenistuja. 
1.4	Assistent juhindub oma tegevuses riigi ja Tallinna õigusaktidest, ameti põhimäärusest ning käesolevast ametijuhendist.
 
2.	TÖÖKOHA EESMÄRK
Ameti asjaajamise korraldamine, ameti juhataja toetamine asjaajamise korraldamisel ja ameti kodulehe ja intraneti administreerimine.

3.	TÖÖKOHUSTUSED
3.1	Dokumendihaldussüsteemi POSTIPOISS administreerimine, menetletavate dokumentide korrektse vormistuse tagamine ning ameti juhatajale allkirjastamiseks esitatavate dokumentide keeleline kontroll.
3.2	Ameti kodulehe ja intraneti administreerimine.
3.3	Arhiivi haldamine:
3.3.1 dokumentide loetelu ja arhivaalide loetelude koostamine, dokumentide koondamine ja korrastamine arhiivi üleandmiseks;
3.3.2 arhivaalide üleandmise ja dokumentide hävitamise korraldamine.
3.4	Teenistujate varustamine vajalike töövahenditega, majanduskaupadega; kontoritarvete vajaduse väljaselgitamine, tellimine ja nende üle arvestuse pidamine.
3.5	Ajakirjanduse, visiitkaartide, pitsatite jms tellimine.
3.6	Koostöö tagamine osakondade juhatajatega ja ameti teenistujatega, nende nõustamine asjaajamise ja arhiiviga seotud küsimustes, asjaajamiskorra järgimise tagamine ning tutvustamine uutele teenistujatele.
3.7	Ameti juhataja toetamine asjaajamise korraldamisel (koosolekute korraldamine, kutsete edastamine jne).
3.8	Muude ühekordsete ülesannete täitmine, sh teiste teenistujate asendamine vastavalt ameti juhataja korraldusele.

4.	VASTUTUS
Assistent vastutab:
4.1	tööülesannete õigeaegse ja täpse täitmise eest;
4.2	talle töö tõttu teatavaks saanud riigi- ja ärisaladuse, teiste inimeste eraisikuliste isikuandmete ning muu juurdepääsupiirangutega informatsiooni hoidmise eest;
4.3	ameti vara heaperemeheliku kasutamise eest;
4.4	avaliku teabe seadusest tuleneva avaliku teabe avalikustamise ning teabenõuete täitmise eest.

5.	ÕIGUSED
5.1	saada ameti struktuuriüksustelt, linna ametiasutustelt, ameti hallatavatelt asutustelt ja linna osalusega äriühingutelt andmeid ja dokumente, mis on vajalikud tööülesannete täitmiseks;
5.2	teha osakonna juhatajale ettepanekuid asjaajamise paremaks korraldamiseks; 
5.3	saada töökohustuste täitmiseks vajalikku täiendkoolitust;
5.4	kasutada töökohustuste täitmiseks ameti tehnilisi töövahendeid.

6.	PÕHINÕUDED
6.1	kutsekeskharidus/keskeriharidus või rakenduskõrgharidus;
6.2	kohaliku omavalitsuse asutuste asjaajamiskorralduse tundmine (sealhulgas haldusdokumentide vormistamise nõuded, dokumentide ringlus, Linnavalitsuse tööjaotus jms);
6.3	ameti töövaldkonna ning hallatavate asutuste toimimise tundmine;
6.4	väga hea arvuti kasutamise oskus, sealhulgas töökohal vajalike arvutiprogrammide käsitlemise ja bürootehnika kasutamisoskus: teksti- ja tabeltöötlusprogrammide, veebibrauseri ning vajalike andmekogude, registrite ja dokumendihaldussüsteemide kasutamise oskus, sh Tallinna õigusaktide registri (TÕR), Tallinna ametiasutuste dokumendiregistri, Tallinna õigusaktide infosüsteemi (TEELE) ja dokumendisüsteemi Postipoiss kasutamise oskus; 
6.5	eesti keele oskus C1-tasemel, kahe võõrkeele (soovitatavalt vene ja inglise keel) oskus 
B1-tasemel tööalase sõnavara valdamisega;
6.6	protokolli- ja etiketinõuete tundmine;
6.7	suhtlemis- ja väljendusoskus, täpsus ja kohusetunne.